|  |  |
| --- | --- |
| ***POGODBA št. 3528-4/2014*** |  ***VZOREC POGODBE*** |
| ***POGODBA izvajalca št………………..*** |  |

 *OBČINA LAŠKO: št. zadeve 3528-4/2014*

sklenjena med

|  |  |
| --- | --- |
| **NAROČNIKOM:** | OBČINA LAŠKO, Mestna ulica 2, 3270 Laško, ki jo zastopa župan Franc Zdolšek |
|  |  |
|  | Matična številka:  | 5874505 |
|  | Identifikacijska št. za DDV:  | SI11734612 |
| in |  |
| **IZVAJALCEM:** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | Matična številka:  | \_\_\_\_\_\_\_\_\_\_\_\_\_ |
|  | Identifikacijska št. za DDV:  | \_\_\_\_\_\_\_\_\_\_\_\_\_ |
|  | Številka TRR izvajalca :  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**za izvedbo fasaderskih del na objektu**

**Kulturni dom Sedraž**

1. UVODNE UGOTOVITVE
2. *člen*

Na podlagi zbiranja ponudb je bil kot najugodnejši izvajalec za razpisana dela izbran ponudnik

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. *člen*

Pogodba je sklenjena na podlagi ponudbe izvajalca z dne\_\_\_\_\_\_\_\_\_\_\_\_\_\_ (vključujoč vso pripadajočo dokumentacijo), ki je sestavni del te pogodbe.

1. *člen*

Pogodbena dela se bodo izvajala po določbi »**ključ v roke**« kar pomeni, da bo izvajalec izvedel vsa dela, predvidena s projektno dokumentacijo, kot tudi vsa nepredvidena in presežna dela, ki jih je potrebno opraviti za funkcionalno usposobitev objekta v skladu s predmetom in namenom te pogodbe, odpravil vse pomanjkljivosti, ugotovljene s strani komisije za interni tehnični pregled in s strani naročnika.

1. PREDMET POGODBE
2. *člen*

S to pogodbo naročnik odda, izvajalec pa sprejme v izvajanje vsa dela potrebna za **Obnovo fasade na Kulturnem domu sedraž**, po določbi »ključ v roke«.

1. *člen*

Navedena dela se izvajalec zaveže izvesti v skladu:

* + s projektno tehnično dokumentacijo,
	+ s pogoji soglasij k projektno tehnični dokumentaciji,
	+ z veljavnimi predpisi za izvedbo del, ki so predmet te pogodbe,
	+ z določili razpisne dokumentacije,
	+ s ponudbo izvajalca z dne \_\_\_\_\_\_\_\_\_\_\_\_\_\_\_\_\_\_
1. *člen*

Izvajalec izjavlja, da je seznanjen z vsemi pogoji izvajanja del na lokaciji, kjer bo potekala gradnja, z zahtevami naročnika ter projektno dokumentacijo in da so ti pogoji upoštevani pri določitvi ponudbene cene, rokov in drugih pogojev za izvajanje del po tej pogodbi.

1. *člen*

Pogodbena dela se bodo izvajala na podlagi s strani naročnika potrjenega podrobnega plana dinamike napredovanja del (v nadaljnjem besedilu: terminski plan), ki ga izdela izvajalec v skladu s pogoji naročnika in glede na vsebino okvirnega terminskega plana iz ponudbe najkasneje v roku 8 dni po podpisu te pogodbe. Terminski plan po potrditvi postane sestavni del pogodbe. Plačila pogodbeno dogovorjenih del se bodo izvajala na podlagi ugotovljenega napredovanja del skladno s potrjenim terminskim planom in planom porabe finančnih sredstev.

1. VREDNOST POGODBENIH DEL
2. *člen*

Vrednost del iz 1. člena te pogodbe je dogovorjena po načelu “ključ v roke” s fiksnimi cenami in je določena na osnovi ponudbe izvajalca z dne \_\_\_\_\_\_\_\_\_\_\_\_\_\_\_\_\_, v potrjeni in sprejeti predračunski vrednosti, ki znaša:

|  |  |  |  |
| --- | --- | --- | --- |
| brez DDV: |  |  | EUR |
| - popust (%): |  |  | EUR |
| skupaj brez DDV: |  |   | EUR |
| 22% DDV: |  |  | EUR |
| **SKUPAJ z DDV:** |  |  | **EUR** |

Naročnik in izvajalec sklepata pogodbo na osnovi gornje ponudbe v vrednosti:

|  |  |  |
| --- | --- | --- |
| **skupaj z vsemi stroški, popusti, rabati in brez DDV:** |  | **EUR** |

|  |  |  |
| --- | --- | --- |
| **22% DDV:** |   | **EUR** |

|  |  |  |
| --- | --- | --- |
| **skupaj z vsemi stroški, popusti, rabati in z DDV:** |  | **EUR** |

(z besedo:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *\_\_\_ /100 EUR*)

Sredstva za izvedbo javnega naročila so zajeta v Proračunu občine Laško za leto 2014, na proračunski postavki **06205-4205010 Vzdrževanje in obnova kulturnih domov – obnove.**

1. *člen*

Pogodbena cena zajema vrednost vseh s projektno dokumentacijo predvidenih del, kot tudi dela, ki s predano projektno dokumentacijo niso predvidena, so pa predpisana z veljavnimi predpisi, soglasji in pravili stroke, ali če so potrebna za zagotovitev varnosti, stabilnosti in funkcionalnosti objekta. Pogodbena cena prav tako zajema vsa nepredvidena in presežna dela, ki jih je potrebno opraviti za funkcionalno usposobitev objekta v skladu s predmetom in namenom te pogodbe. Predmetna pogodbena cena, določena na ključ, vsebuje vse potrebne elemente za izvedbo vseh potrebnih del na predmetnem objektu do funkcionalne dovršitve del.

Pogodbena cena prav tako zajema izvedbo vseh instalacijskih priključkov in ceno eventuelnih potrebnih soglasij. Prav tako so v ponudbeni ceni zajeti vsi stroški potrebni za izpolnitev pogojev soglasodajalcev.

V primeru, da se mora za dokončanje pogodbenih obveznosti izvesti posege v območju vodotokov, je vsa škoda ali odškodnina, povzročena s posegom, strošek izvajalca.

1. *člen*

Izvajalec izrecno potrjuje, da so mu znani tako gradbišče, vključno z geološko sestavo tal, kot tudi projektna dokumentacija, po kateri bo dela izvajal in se v naprej odpoveduje vsakršnemu zahtevku iz naslova nepredvidenih pogojev za delo, nepopolne in/ali neustrezne dokumentacije ter se zavezuje, da bo tovrstne pomanjkljivosti ustrezno saniral na lastne stroške in na način, ki ga bo predhodno uskladil z naročnikom, ne da bi zaradi tega trpel rok gradnje, kvaliteta vgrajenega materiala ali izvedenih del, funkcionalnost posameznih delov ali objekta kot celote.

1. *člen*

Naročnik ima v fazi gradnje pravico spremeniti ali dopolniti projektno dokumentacijo, na podlagi katere je bilo izvedeno naročilo in sklenjena ta pogodba. V tem primeru stranki skleneta pisni dodatek k tej pogodbi v katerem opredelita povečan ali zmanjšan obseg del in vpliv sprememb na pogodbeno ceno.

1. ROK DOKONČANJA DEL
2. *člen*

Izvajalec se obvezuje pričeti z izvajanjem s to pogodbo prevzetih del takoj po podpisu pogodbe. Ob podpisu pogodbe oz. najkasneje v roku osmih (8) dni po sklenitve pogodbe mora izvajalec naročniku izročiti **garancijo za dobro izvedbo pogodbenih obveznosti** skladno z 2. alinejo 20. člena te pogodbe.

1. *člen*

Izvajalec se zavezuje, da bo s pogodbenimi deli začel takoj po podpisu pogodbe in uvedbi v delo in da bo pogodbena dela dokončal v skladu s terminskim planom, najkasneje **do 20. septembra 2014.**

Izvajalec je dolžan v roku 8 dni od podpisa pogodbe izdelati načrt organizacije gradbišča v soglasju z naročnikom in sosedi, kakor tudi natančen terminski plan dinamike napredovanja del vključno s planom delovne sile in planom črpanja finančnih sredstev, ki so sestavni del pogodbe.

Rok dokončanja del pomeni uspešno izveden interni tehnični pregled, vključno z odpravo vseh pomanjkljivosti, ugotovljenih pri internem tehničnem pregledu in kvalitetnem pregledu in izročena vsa potrebna dokumentacija.

1. *člen*

Če izvajalec zamuja glede na terminski plan izvajanja del ali glede na rok dokončanja del iz 13. člena, te pogodbe, je o tem dolžan pred iztekom roka pisno obvestiti naročnika in ga zaprositi za podaljšanje roka.

Rok dokončanja del se lahko podaljša v primerih, naštetih v 42. členu *Posebnih gradbenih uzanc*. Za podaljšanje roka se sklene dodatek k tej pogodbi. V primeru podaljšanja roka dokončanja del, mora izvajalec v čim krajšem možnem času, najkasneje pa v roku 10 dni po podpisu dodatka, vendar ne kasneje kot v 10 dneh pred potekom veljavne garancije za dobro izvedbo pogodbenih obveznosti, predložiti naročniku ustrezno podaljšanje veljavnosti garancije za dobro izvedbo pogodbenih obveznosti.

1. OBVEZNOSTI NAROČNIKA
2. *člen*

Naročnik mora pred pričetkom izvajanja del izročiti izvajalcu naslednje:

* potrjeno dokumentacijo
* in vsa upravna dovoljenja.
1. *člen*

Naročnik se obvezuje:

* izvajalca uvesti v delo takoj po veljavnosti pogodbe; kot dan uvedbe v delo se šteje dan, ko naročnik izpolni svoje obveznosti iz 15. člena te pogodbe;
* sodelovati z izvajalcem s ciljem, da se prevzete obveznosti izvršijo pravočasno in v obojestransko zadovoljstvo;
* dati na razpolago izvajalcu vso dokumentacijo in informacije, s katerimi razpolaga in so za realizacijo investicije potrebne;
* pravočasno obveščati izvajalca o vseh spremembah in novo nastalih situacijah, ki bi lahko imele vpliv na izvršitev pogodbenih obveznosti;
* izvesti plačilne obveznosti iz pogodbe.
1. *člen*

Naročnik oziroma nadzorni organ imata pravico zahtevati posebne preiskave materialov in konstrukcij ter pravico določiti, kateri laboratorij oziroma ustrezna inštitucija lahko preiskave opravi.

1. *člen*

Če izvajalec ne opravlja del v skladu s to pogodbo in ponudbeno ter projektno dokumentacijo ter pri delu ne upošteva veljavne zakonodaje, če vgrajuje material, ki ne ustreza predpisanimi tehničnimi specifikacijami (standardi in tehnična soglasja) oz. ga vgrajuje brez ustreznih z zakonodajo predpisanih listin in dokazil (izjave o skladnosti, certifikati, tehnična soglasja in pod.), pa zaradi tega nastane škoda, sme naročnik začasno ustaviti dela, zahtevati zamenjavo odgovornega vodja del ali pa odstopiti od pogodbe ter zahtevati povrnitev nastale škode.

1. OBVEZNOSTI IZVAJALCA
2. *člen*

Izvajalec izjavlja, da mu je poznan predmet pogodbe in vsi spremljajoči riziki v zvezi z izvedbo del, in da je seznanjen z razpisnimi zahtevami oziroma s prejeto projektno dokumentacijo ter, da so mu razumljivi in jasni pogoji in okoliščine za pravilno izvedbo del.

1. *člen*

V zvezi z začetkom in končanjem izvajanja s to pogodbo prevzetih del se izvajalec obvezuje:

* pričeti z izvajanjem pogodbenih del takoj po podpisu pogodbe;
* najkasneje v roku, določenem v 12. členu te pogodbe, naročniku izročiti bianco menico v višini 10% (deset odstotkov) pogodbene vrednosti, ki se unovči v primeru, da dela niso izvedena v skladu s to pogodbo, v dogovorjeni kvaliteti, količini in roku. Garancija mora veljati še najmanj 90 dni po roku za izvedbo naročila (uspešna primopredaja del);
* takoj po končanih delih pisno obvestiti naročnika, da so gradbena dela končana in je objekt pripravljen za pregled oz. prevzem;
* takoj po odpravi pomanjkljivosti pisno obvestiti naročnika, da so pomanjkljivosti odpravljene;
* ob dokončanju del, to je ob uspešni primopredaji, predložiti **bančno garancijo** za odpravo napak v garancijskem roku, v višini 10% pogodbene vrednosti. Rok trajanja garancije je za en dan daljši kot je garancijski rok, ki je določen v tej pogodbi.
1. *člen*

V zvezi z izvajanjem s to pogodbo prevzetih del se izvajalec obvezuje:

* v kolikor je potrebno, v skladu z Uredbo o zagotavljanju varnosti in zdravja pri delu na začasnih in premičnih gradbiščih, 15 dni pred pričetkom izvajanja del pripravil prijavo gradbišča v elektronski obliki, jo posredoval naročniku, ki formalno vloži prijavo, in kopijo prijave na gradbišču namestil na vidno mesto;
* pred pričetkom del izdelal ustrezen načrt organizacije gradbišča, v skladu s pogoji upravnega dovoljenja;
* pred pričetkom del na deloviščih, kjer hkrati opravlja dela dvoje ali več izvajalcev,  s pisnim sporazumom določil skupne ukrepe za zagotavljanje varnosti in zdravja pri delu ter delavca, odgovornega za izvajanje teh ukrepov skladno z veljavno zakonodajo;
* prevzete pogodbene obveznosti izvršiti strokovno pravilno, vestno in kvalitetno v skladu z veljavnimi zakoni, predpisi, pravilniki in navodili;
* varovati poslovno tajnost naročnika;
* izdelal in naročniku pred pričetkom del predložil (s strani inženirja potrjen) tehnološko-ekonomski elaborat za izvajanje del po tej pogodbi, predložil seznam podizvajalcev in plan tekoče kontrole kakovosti;
* izvedel zakoličbo objekta;
* poskrbeti za dosledno izvajanje varnostnega načrta;
* označil gradbišče s tablo, v skladu z veljavnimi predpisi, ki urejajo to področje, na kateri so navedeni vsi udeleženci pri graditvi objekta, imena, priimki, nazivi in funkcija odgovornih oseb ter podatki o upravnem dovoljenju;
* vsa dela izvajal v skladu s potrjeno dokumentacijo, v skladu s tehničnimi predpisi, standardi, gradbenimi normativi, pravili stroke in z dobrimi običaji solidnega izvajalca ter v skladu s pogodbo;
* vgrajeval materiale, elemente in opremo ustrezne kvalitete v skladu z veljavnimi predpisi in standardi;
* za vgrajene materiale pridobil in predal naročniku dokumentacijo o predpisani kvaliteti;
* zaščititi vsa dela v času gradnje do primopredaje pogodbenih del tako, da bodo zavarovana pred vsemi morebitnimi vremenskimi vplivi in drugimi poškodbami brez vpliva na kvaliteto del in materialov;
* od dneva uvedbe v delo vodil vso z zakonom predpisano dokumentacijo - knjigo obračunskih izmer (gradbeno knjigo) in gradbeni dnevnik o izvajanju in napredovanju del;
* seznaniti vse svoje podizvajalce z razpisno dokumentacijo in razpisnimi pogoji;
* da bo vsak predlog sprememb pri izvajanju del dokumentiral in zanje pridobil predhodno soglasje nadzornika in naročnika;
* naročniku skladno z roki iz 13. člena te pogodbe predal dokazilo o zanesljivosti objekta, ateste in tehnične specifikacije vgrajenih materialov, navodila za obratovanje in vzdrževanje, in v kolikor je predmet pogodbe tudi vgradnja oz. prestavitev infrastrukturnih vodov, predati naročniku tudi geodetski posnetek novega stanja vodov;
* če je predmet pogodbe objekt z vplivi na okolje mora biti projektu za obratovanje in vzdrževanje objekta priložen tudi program prvih meritev obratovalnega monitoringa, kadar so takšne meritve predpisane;
* v primeru, da mora izvajalec za dokončanje pogodbenih obveznosti izvesti posege v območju vodotokov, je vsa škoda ali odškodnina, povzročena s posegom, strošek izvajalca;
* na lastne stroške zagotavljati geomehanski nadzor za izvajanje izkopov gradbene jame in ostalih zemeljskih del, zaščito in pregled brežin in eventualno črpanje vode iz gradbene jame;
* med izvajanjem del je izvajalec dolžan na lastne stroške z gradbišča redno odstranjevati ves odpadni in pomožni material, voditi evidenco in izdelati poročilo o gospodarjenju z gradbenimi odpadki skladno z zakonodajo, sproti čistiti objekte, okolico in transportne poti, če se bodo le-te med delom umazale oz. zasule. V primeru, da izvajalec na pismen poziv naročnika ne bo očistil gradbišča, bo to na izvajalčev račun naročil pri drugem izvajalcu naročnik sam;
* po končanju vseh pogodbenih del po projektni dokumentaciji, do popolne funkcionalnosti zgrajeni objekt, predal naročniku;
* izvajalec je dolžan pripraviti tudi podatkovno bazo za banko cestnih podatkov (BCP), v skladu z določbami Zakona o javnih cestah in pravilnikom o označevanju javnih cest in objektov na njih, v obliki in na način, ki ga določi naročnik;
* po končani gradnji na svoje stroške pospraviti gradbišče in ga očistiti, kar obsega čiščenje gradbišča ter prostore, v katerih je izvajalec izvajal pogodbena dela in čiščenje ostalih prostorov oziroma naprav, ki jih je po krivdi izvajalca potrebno očistiti, umakniti iz gradbišča delavce, odstraniti preostali material, opremo in delovna sredstva, kakor tudi začasne objekte, ki jih je postavil; v celoti fino očistiti novozgrajeni objekt; urediti okolico in ceste, ki jih je uporabljal ter vzpostaviti v prvotno stanje komunalne naprave, ki jih je med gradnjo uporabljal - v primeru, da izvajalec ne izvede teh del do dogovorjenega roka, navedenega v zapisniku o prevzemu del, to opravi na izvajalčeve stroške naročnik;
* izvajalec se pred pričetkom del obveže pripraviti z naročnikom nulto stanje zemljišč, dovoznih poti in druge infrastrukture, ki jo bo uporabil in nato po končanih delih na svoje stroške povrnil v prvotno stanje (škoda na objektih, infrastruktura, …);
* po končanju del pridobiti od vseh lastnikov zemljišč, v katera je bilo v času gradnje poseženo, soglasja oz. izjave, da je zemljišče povrnjeno v prvotno stanje;
* zagotovil revizijsko sled, hrambo in vpogled v dokumentacijo pooblaščenim v vsakem trenutku in posredoval naročniku vso relevantno dokumentacijo, ki jo bo naročnik zahteval;
* izvajalec se obveže s to pogodbo prevzeta dela izvajati dnevno izključno **med 7.30 – 18.00 uro** oz. drugače, v kolikor z naročnikom to dogovori. Vsak dan mora biti po končanih delih zagotovljena prevoznost ceste oz. drugače, v kolikor z naročnikom to dogovori.
1. *člen*

Ureditev gradbišča je v celoti dolžnost izvajalca. Zato mora izdelati projekt ureditve gradbišča in dovozne gradbiščne poti vključno s priključkom na javno cesto in pri pristojnih organih pridobiti dovoljenje za ureditev gradbišča, delne zapore javnih površin kakor tudi ureditev voznega režima na javnih cestah za čas gradnje. Za ureditev gradbišča mora pridobiti soglasja vseh pristojnih komunalnih organizacij.

Stroški za ureditev gradbišča vključno s komunalnimi priključki in tekočimi stroški teh priključkov, dovozno gradbiščno potjo s priključkom na javno cesto in pridobitvijo ustreznih dovoljenj, morebitne spremembe tras gradbiščnih poti s strani tretje osebe, so zajeti v ponudbeno ceno.

1. *člen*

Izvajalec je odgovoren za funkcionalno pravilnost prevzetih del, zato je dolžan med deli kontrolirati tehnično pravilnost izvedbe. Dela mora opraviti strokovno in ne sme povzročati poškodb na sosednjih objektih in zemljiščih ter okoliških komunalnih vodih, izvesti mora vse potrebne ukrepe za zavarovanje le teh. Vsi stroški, ki bi nastali iz tega naslova so stroški izvajalca.

Pred pričetkom del je izvajalec dolžan na lastne stroške zapisniško ugotoviti in dokumentirati obstoječe stanje sosednjih objektov in okolice objekta ter okoliških komunalnih vodov, med in po končani gradnji pa izvajati monitoring, ter po potrebi in na zahtevo naročnika med gradnjo izvesti meritve hrupa in drugih emisij. Kopijo vse navedene dokumentacije je izvajalec dolžan izročiti naročniku takoj po opravljenih meritvah in strokovnih zapisov.

1. *člen*

Izvajalec odgovarja za vso nastalo materialno in nematerialno škodo, ki jo povzroči na gradbišču ali dostopih do gradbišča sam ali podizvajalci, ki so v pogodbenem odnosu z izvajalcem.

Stroški delnih zapor gradbišča, ter stroški fizičnega zavarovanja gradbišča v celoti bremenijo izvajalca. Škodo, ki jo povzročijo transporti na cestiščih in cestnih objektih, plača izvajalec. Izvajalec krije vse stroške transporta in deponiranja odvečnega materiala ter izvedbe upravnih postopkov v zvezi z izvedbo predmetnih aktivnosti.

1. *člen*

Izvajalec bo pogodbena dela in material v času od pričetka gradnje do uspešne predaje zavaroval za osnovni riziko zavarovanja gradbene dejavnosti in odgovornosti proti tretjim osebam pri svoji zavarovalnici.

Od začetka izvajanja del do dneva izročitve objekta mora izvajalec primerno zavarovati in varovati izvedena dela, opremo in material pred okvarami, propadanjem in uničenjem.

1. *člen*

Izvajalec bo v roku 8 dni od podpisa pogodbe kot pogoj za veljavnost pogodbe izročil naročniku garancijo za dobro izvedbo pogodbenih obveznosti v višini 10% pogodbenih del kot garancijo za:

* kvalitetno izvedbo pogodbenih del,
* pravočasno izvedbo del v smislu določil te pogodbe,
* plačilo kazni v primeru odstopa od pogodbe pred izvedbo del ali med njo,
* poplačilo pogodbene kazni zaradi prekoračitve pogodbenega roka,
* poplačilo pogodbene kazni zaradi opustitve pričetka del v roku od uvedbe v posel,
* poplačilo stroškov zavarovalne pogodbe za zavarovanje gradbišča,
* poplačilo stroškov za škodo povzročeno z deli izvajalca na sosednjih objektih,
* kritje potrjenih obveznosti izvajalca do njegovih podizvajalcev iz podizvajalskih pogodb za izvedbo naročila, ki jih izvajalec iz kakršnegakoli razloga svojim podizvajalcem ne bi poravnal ob zapadlosti, kot je to določeno v zakonodaji o neposrednih plačilih podizvajalcu pri nastopanju ponudnika s podizvajalcem pri javnem naročanju,
* če bo izvajalec kršil zaupnost podatkov,
* v drugih primerih, predvidenih s pogodbo.

Garancija mora biti brezpogojna in nepreklicna in se mora glasiti na prvi pisni poziv z veljavnostjo 90 dni po roku za izvedbo naročila (uspešna primopredaja del), ter z možnostjo podaljšanja.

Garancijo lahko naročnik unovči v primeru, da izvajalec pogodbenih del ne bi opravil kvalitetno, pravočasno ali bi od pogodbe odstopil pred izvedbo del ali med njo.

Naročnik lahko unovči garancijo za kvalitetno izvedo pogodbenih del tudi v primeru, da izvajalec na njegov pisni poziv za odpravo napak, ki so nastale po izvajalčevi krivdi, teh ni odpravil v razumno postavljenem roku pred primopredajo objekta.

1. *člen*

Dolžnost izvajalca je, da sodeluje z naročnikom in nadzornim organom na vseh operativnih sestankih, na katerih je obvezno prisoten predstavnik izvajalca po tej pogodbi, odgovorni vodja del izvajalca in vsi odgovorni vodje posameznih del, da sodeluje ob primopredaji objekta naročniku, pregledu obračuna del in vseh ostalih poprejšnjih ali kasnejših morebitnih komisijah do izteka garancijskega roka.

Izvajalec je dolžan v roku 15 dni odpraviti vse morebitne pomanjkljivosti ugotovljene ob primopredaji. Za prekoračitev roka veljajo enake pogodbene kazni kot za izvedbo del. V primeru da je potrebna odprava pomanjkljivosti z večjimi sanacijskimi ukrepi, bo naročnik stroške, ki presegajo pogodbeno kazen zaračunal izvajalcu.

1. *člen*

Izvajalec s sklenitvijo pogodbe potrjuje:

* da je ne glede na besedilo popisa in ponudbenega predračuna v ceno pogodbenih del, izraženo v skupnem znesku, vnesel vsa potrebna dela za izvršitev pogodbenih obveznosti;
* da je upošteval vse značilnosti gradbišča, dostopa, dovoza, skladiščenja, delovnih in pomožnih prostorov;
* da bo med izvajanjem pogodbenih del sam poskrbel za vse potrebne ukrepe varstva pri delu;
* da bo omogočil naročniku opravljanje strokovnega nadzorstva in ravnal po vsaki utemeljeni zahtevi, ki jo poda naročnik v zvezi s strokovnim nadzorstvom;
* da se strinja z uporabo *Posebnih gradbenih uzanc*, v kolikor ni s to pogodbo določeno drugače.
1. IZVAJALCI V SKUPNEM NASTOPU IN PODIZVAJALCI
2. *člen*

Izvajalec pooblašča naročnika, da na podlagi potrjenega računa oziroma situacije neposredno plačuje podizvajalcem navedenim v tej pogodbi.

Podizvajalci soglašajo, da naročnik namesto glavnega izvajalca poravna podizvajalčeve terjatve do glavnega izvajalca.

Izvajalec mora svojemu računu oziroma situaciji obvezno priložiti račune oziroma situacije podizvajalcev, ki jih je predhodno potrdil.

1. OSTALA DOLOČILA
2. *člen*

V primeru, da izvajalec:

* ne bi pričel z izvedbo pogodbeno dogovorjenih del v pogodbenem roku, niti v naknadnem roku, ki mu ga določi naročnik,
* ne bi dosegal pogodbeno dogovorjene kvalitete in te ne bi vzpostavil niti v naknadnem roku, ki mu ga določi naročnik,
* prekine z deli brez pisnega soglasja naročnika,
* zamuja s kritičnimi faznimi roki in teh zamud ne bi nadoknadil niti v naknadnem roku, ki mu ga določi naročnik,

lahko naročnik odstopi od te pogodbe.

V tem primeru je izvajalec dolžan plačati pogodbeno kazen v višini 10% pogodbene vrednosti in vso škodo. Če izvajalec pogodbene kazni in škode ne poravna, je naročnik upravičen zaseči ves njegov material na gradbišču in vsa njegova sredstva ter iz tega poplačati škodo, za plačilo pogodbene kazni pa unovčiti menice oz. garancije

1. SPREMEMBE IN DOPOLNITVE DOGOVORJENIH DEL
2. *člen*

Naročnik lahko izloči iz ponudbenega predračuna del posamezne postavke oziroma le-te spremeni. V tem primeru se pogodbena cena oblikuje po načelu »ključ v roke« zmanjša za vrednost izločene postavke del, ostala pogodbena določila pa ostanejo nespremenjena. Spremenjene postavke del iz ponudbenega predračuna se obravnavajo kot poznejša dela.

Izvajalec se zaveže izvesti tudi vsa ostala poznejša dela, ki mu jih bo pisno naročil naročnik. V primeru posebnega pisnega naročila naročnika, se poznejša in opuščena dela obračunajo po enotnih cenah iz usklajenega ponudbenega predračuna vključno s popustom na vsa dela v osnovni ponudbi, za postavke, ki niso zajete v ponudbenem predračunu pa po cenah izračunanih iz priloženih kalkulacijskih osnov. Te cene morajo biti dokumentirane z ustreznimi analizami in potrjene s strani naročnika na podlagi pregleda nadzornega organa.

Za poznejša dela se na podlagi predhodno potrjene ponudbe sklene dodatek k tej pogodbi, v katerem se naročnik in izvajalec dogovorita o izvedbi takih del in plačilu, ter se določi tudi eventualno podaljšanje ali skrajšanje pogodbenega roka.

1. PREVZEM POGODBENIH DEL
2. *člen*

Po obvestilu izvajalca, da so odpravljene pomanjkljivosti, ugotovljene v zapisniku o internem tehničnem pregledu, sta naročnik in izvajalec dolžna v roku 15 dni pristopiti k kvalitetnem prevzemu objektov oziroma primopredaji izvedenih del.

Ob prevzemu pogodbenih del je naročnik dolžan pregledati izvršena dela po tej pogodbi. Morebitne napake se vpišejo v zapisnik o prevzemu, pri čemer se sporazumno določi rok za njihovo odpravo. Če izvajalec ne odpravi napak v dogovorjenem roku, jih je, po načelu dobrega gospodarja, upravičen odpraviti naročnik na račun izvajalca. Za pokritje teh stroškov bo naročnik unovčil garancijo za dobro izvedbo pogodbenih obveznosti.

Po pisni izjavi izvajalca, da je napake odpravil, se ponovno pregleda izvršena dela in izvrši prevzem pogodbenih del ter pristopi h končnemu obračunu.

1. NAČIN OBRAČUNAVANJA OPRAVLJENIH DEL
2. *člen*

Izvajalec bo izvršena pogodbena dela obračunaval z izstavitvijo računov oz. mesečnih situacij po sledeči dinamiki:

* + do višine 80% vrednosti pogodbenih del se bodo izstavljali mesečni računi oz. situacije, do končanja gradbenih del;
	+ za preostalih 20% vrednosti pogodbenih del se bo račun oz. situacija izstavila po predaji podpisov lastnikov zemljišč (da je zemljišče povrnjeno v prvotno stanje), predaji vse dokumentacije in uspešno opravljenem prevzemu del.

Izvajalec je dolžan dostaviti račun oz. situacijo v roku pet (5) dni po opravljenem delu oz. do 5. v mesecu za pretekli mesec, če traja delo več mesecev. Naročnik je dolžan račun oz. situacijo v roku 15 dni po prejemu potrditi oziroma zavrniti. Morebitni sporni del situacije pa v okviru tega roka pisno prerekati, sicer se šteje, da je situacija v celoti potrjena. Če naročnik v roku 15 dni računa oz. situacije ne potrdi niti ne zavrne, se po preteku tega roka šteje, da sta račun oz. situacija potrjena. Rok plačila situacij je 30. dan, pri čemer začne teči plačilni rok naslednji dan po prejemu računa oz. situacije, ki je podlaga za izplačilo.

V kolikor naročnik ne izvede plačil v zgoraj navedenih rokih, izvajalcu pripadajo zakonite zamudne obresti.

Naročnik bo izvršena dela izplačeval na transakcijski račun izvajalca št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. *člen*

Naročnik si pridržuje pravico zmanjšati vrednost posamezne situacije, če dela na gradbišču ne potekajo v skladu s potrjenim terminskim planom ali če v sami situaciji nastopijo sporne postavke ali če naročnik in/ali njegov nadzorni organ ugotovi, da vgrajeni materiali in izvedba del odstopajo od projektne dokumentacije ali razpisne dokumentacije in ne izkazujejo ustrezne oziroma predpisane kvalitete. Sporni del zneska morajo do predložitve naslednje situacije razrešiti naročnik, nadzorni organ in izvajalec.

1. *člen*

Ko izvajalec dokonča vsa pogodbeno prevzeta dela, odpravi vse pomanjkljivosti ugotovljene na internem tehničnem pregledu ter ko odpravi vse pomanjkljivosti na kvalitativnem prevzemu objekta, ugotovljene s strani naročnika (po odpravi vseh napak in pisnem prevzemu pogodbenih del iz 4. člena te pogodbe) se najkasneje v roku 30 dni po primopredajnem zapisniku, ki je sestavljen kot končni primopredajni zapisnik med izvajalcem in naročnikom po izvedenih primopredajah posameznih enot in skupnih prostorov, izdela končni obračun.

1. POGODBENA KAZEN
2. *člen*

Če izvajalec po svoji krivdi prekorači pogodbeni rok, mu bo naročnik pri izplačilu končne situacije oz. računa obračunal pogodbeno kazen v višini 2 (dva promila) od vrednosti pogodbenih del za vsak zamujeni koledarski dan. Skupni znesek pogodbene kazni ne more presegati 10% (deset odstotkov) od vrednosti dejansko izvršenih pogodbenih del, ugotovljene na podlagi končne situacije oz. računa.

Naročnik in izvajalec soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni.

Izvajalec se obvezuje plačati vso škodo, ki bi naročniku nastala zaradi neizpolnjevanja rokov in dogovorov na strani izvajalca ter vso škodo zaradi slabo ali nestrokovno izvedenih del.

1. GARANCIJSKI ROK
2. *člen*

Izvajalec daje za kakovost izvedenih del **pet (5) let.** Garancijski rok teče od uspešno opravljenega internega tehničnega pregleda objekta oz. prevzema del.

Za vgrajeno opremo in industrijske izdelke, ki imajo garancijske listine, daje izvajalec garancijo v takšnem obsegu, kot jo nudijo dobavitelji navedenih izdelkov, vendar ne manj kot dve leti, in začne veljati z dnem kvalitativnega pregleda.

1. *člen*

Izvajalec se obvezuje, na naročnikovo zahtevo, ugotovljene napake v garancijski dobi, odpraviti v najkrajšem možnem času oz. v dogovorjenem roku, v nujnih primerih pa takoj. Če izvajalec ne odpravi napak v tehnično realnem roku, ki sta ga sporazumno določila naročnik in izvajalec, oziroma, če objekt po sporazumno določenem roku za odpravo napak ne doseže garantirane tehnične kvalitete, sme naročnik po načelu dobrega gospodarja ta dela poveriti drugemu izvajalcu na račun izvajalca. Za pokritje teh stroškov bo izvajalec ob tehničnem pregledu oz. prevzemu del izročil naročniku **garancijo za odpravo napak v garancijskem roku**, ki se bo glasila na 10 % (deset odstotkov) vrednosti pogodbenih del, ugotovljene na podlagi končne situacije. Rok trajanja garancije mora biti za en (1) dan daljši, kot je garancijski rok. Brez predložene garancije interni tehnični pregled oz. prevzem del ni opravljen.

V primeru, da se v garancijskem roku odkrijejo napake, ki ne bodo odpravljene pred iztekom tega roka, je izvajalec dolžan podaljšati veljavnost garancije za odpravo napak v garancijskem roku.

1. *člen*

Izvajalec mora na pisno zahtevo naročnika in po navodilih odgovornega nadzornika raziskati vzroke vseh pomanjkljivosti in napak. Stroški raziskav pomanjkljivosti oziroma napak bremenijo naročnika, razen v primeru, če je očitno, da je za ugotovljene pomanjkljivosti in napake odgovoren izvajalec sam.

V primeru, da je ugotovljeno, da je za pomanjkljivosti in za napake odgovoren izvajalec na podlagi določil te pogodbe, izvajalca bremenijo vsi stroški raziskave vzrokov kot tudi stroški odprave vseh ugotovljenih pomanjkljivosti in napak.

1. POOBLAŠČENI PREDSTAVNIKI IN STROKOVNI NADZOR
2. *člen*

Pooblaščen predstavnik naročnika - skrbnik projekta – je g. Dimitrij Gril. Izvajalec je dolžan vso pisno korespondenco pošiljati naročniku.

Nadzornik del po tej pogodbi je v skladu z določili Zakona o graditvi objektov (ZGO-1, UL. RS.št. 110/2002 in ZGO-1B, UL. RS. št. 126/07) podjetje\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki za odgovornega nadzornika del imenuje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_..

Predstavniki nadzora zastopajo naročnika v vseh vprašanjih, ki se nanašajo na izvajanje te pogodbe, niso pa pooblaščeni za odločanje o dodatnih delih brez soglasja naročnika.

Odgovorni vodja del - **odgovorni vodja gradbišča** s strani izvajalca je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. *člen*

Pogodbeni stranki imata pravico zamenjati navedene predstavnike. O spremembi se morata pisno obvestiti, izvajalec mora za zamenjavo pridobiti soglasje naročnika. Pri tem morata zagotoviti, da zaradi sprememb ne bo prišlo do zastoja pri delu.

Izvajalec mora zagotavljati na gradbišču stalno prisotnost odgovornega vodje del v času obratovanja gradbišča - izvajanja del po tej pogodbi.

Izvajalec mora na zahtevo naročnika zamenjati odgovornega vodjo del oz. posameznike vodstva gradbišča, zaradi razlogov, ki so navedeni v točki 18. členu te pogodbe. V tem primeru bo izvajalec zagotovil ustrezno strokovno zamenjavo najkasneje v roku 5 dni od prejema pisnega obvestila.

1. ODSTOP OD POGODBE
2. *člen*

Če pride do prekinitve del oziroma do razdrtja pogodbe po krivdi ene od pogodbenih strank, nosi nastale stroške tista pogodbena stranka, ki je povzročila prekinitev dela ali razdrtje pogodbe.

1. *člen*

Pogodbene stranke so sporazumne, da lahko naročnik odstopi od pogodbe:

* če izvajalec po pisnem pozivu naročnika in naknadnem, največ 7 dnevnem roku, z deli ne začne ali jih ob morebitni prekinitvi ne nadaljuje,
* če izvajalec po svoji krivdi zamuja z deli več kot 15 dni,
* nastalih zamud po krivdi izvajalca, ki imajo za posledico večjo materialno škodo,
* če ga nadzorni organ že tekom investicije opozori, da izvajalec dela nekvalitetno in v nasprotju s pravili stroke,
* če izven pogodbeno dogovorjenih pogojev in brez soglasja naročnika prepusti izvedbo vseh ali pretežnega dela del podizvajalcem.

Izvajalec sme odstopiti od pogodbe:

* če naročnik ne izpolnjuje svojih pogodbenih obveznosti,
* če mu naročnik, tudi po naknadno postavljenem roku, ki ne more biti krajši od 8 (osem) delovnih dni, ne posreduje navodil v zvezi z njegovimi vprašanji, ki so bistvena za izvedbo del,
* če pride izvajalec v položaj, da ni sposoben opraviti pogodbenih del.

Odpoved pogodbe mora biti v vsakem primeru pisna. V odpovedi pogodbe mora biti točno navedeno, na podlagi česa se pogodba prekinja.

Če pride do prekinitve te pogodbe po krivdi izvajalca, naročnik nima nobenih finančnih obveznosti ne glede na obseg opravljenih del.

1. *člen*

Naročnik lahko s pisnim obvestilom, ki ga pošlje izvajalcu, odstopi od pogodbe, ne da bi s tem omejeval druge pravice ali pravna sredstva, ki jih ima na voljo, če:

* + izvajalec bankrotira ali postane insolventen, če je proti njemu izdan sodni nalog za plačilo dolgov, če je v prisilni poravnavi, če je kot pravna oseba sprejel sklep o zapiranju gospodarske družbe (razen prostovoljne likvidacije zaradi združevanja ali prestrukturiranja), če je imenovan stečajni upravitelj na kateri koli del njegovega podjetja ali sredstev ali če izvajalec sproži oziroma se proti njemu sproži podobno dejanje kot rezultat dolga,
	+ izvajalec prenese pogodbo ali katerokoli pravico ali interes, ki izvira iz pogodbe, brez soglasja naročnika,
	+ izvajalec odstopi od pogodbe ali jo preneha izvajati,
1. *člen*

Naročnik bo istočasno z odstopom od pogodbe pričel s postopki za unovčenje garancije za dobro izvedbo pogodbenih obveznosti.

1. VARSTVO PRI DELU IN VARNOST NA GRADBIŠČU
2. *člen*

Izvajalec je dolžan v času investicije na celotnem gradbišču upoštevati vse zakonske in druge predpise in določbe varstva pri delu. Izvajalec je dolžan upoštevati tudi vse predpise, ki urejajo področje delovnih razmerij.

Za varnost delavcev je odgovoren izključno izvajalec sam in naročnik iz tega naslova ne nosi nobene odgovornosti.

Izvajalec je dolžan zagotoviti varnost vseh mimoidočih in zagotoviti varnost in stabilnost objekta ves čas izvedbe del po tej pogodbi.

1. POSLOVNA SKRIVNOST
2. *člen*

Izvajalec in naročnik se strinjata, da so informacije, znanja in tehnologije, ki so predmet te pogodbe poslovna skrivnost, razen podatkov, ki v skladu z veljavnimi predpisi štejejo za javne. Zato se obvezujeta, da bosta naredila vse, da zaščitita te podatke pred nepooblaščenimi ali tretjimi osebami.

Izvajalec se zavezuje varovati poslovno skrivnost naročnika in njegovih partnerjev.

Izvajalec se strinja, da brez pismenega soglasja ne bo podajal medijem ali osebam, ki so z posameznimi mediji povezani nikakršnih informacij o poteku in stanju projekta.

Izvajalec se izrecno zavezuje, da ne bo posredoval tretjim osebam projektne in ostale dokumentacije povezane z izvajanjem te pogodbe.

Določila iz tega člena veljajo tudi v primeru prenehanja veljavnosti te pogodbe in po zaključku ter končnem prevzemu objekta.

1. REŠEVANJE SPOROV
2. *člen*

Morebitne spore v zvezi z izvajanjem te pogodbe bosta pogodbeni stranki skušali rešiti sporazumno. Če spornega vprašanja ne bo možno rešiti sporazumno, lahko vsaka pogodbena stranka sproži spor pri stvarno pristojnem sodišču v Celju.

1. PROTIKORUPCIJSKA KLAVZULA
2. *člen*

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

– pridobitev posla ali

– za sklenitev posla pod ugodnejšimi pogoji ali

– za opustitev dolžnega nadzora nad izvajanjem pogodbenih obveznosti ali

– za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

1. TRAJANJE POGODBE
2. *člen*

Pogodba je sklenjena, ko jo podpišeta obe pogodbeni stranki in prične veljati z dnem, ko izvajalec predloži naročniku garancijo za dobro izvedbo pogodbenih obveznosti zahtevano v 12. členu te pogodbe.

Ta pogodba je sklenjena za določen čas in sicer od dneva začetka izvajanja pogodbe do konca izvedbe del, vendar ne pozneje kot v roku navedenem v 13. členu te pogodbe.

V kolikor bi se izvajanje pogodbenih del podaljšalo, v skladu z dogovorom z naročnikom, se ustrezno podaljša tudi konec izvedbe del.

Pogodbene obveznosti so zaključene takrat, ko potečejo garancijski roki in so odpravljene vse morebitne napake, ki so ugotovljene v garancijskem roku.

1. KONČNE DOLOČBE
2. *člen*

Pogodbeni stranki soglašata, da so sestavni del pogodbe:

* ponudba izvajalca z dne \_\_\_\_\_\_\_\_\_\_\_ (z vso pripadajočo dokumentacijo),
* terminski plan izvajanja del, plan delovne sile in plan črpanja finančnih sredstev, potrjen s strani naročnika,
* garancija za dobro izvedbo pogodbenih obveznosti,
* varnostni načrt (v kolikor obstaja) in druga gradbiščna dokumentacija.

Posebne gradbene uzance veljajo, če niso v nasprotju z določili te pogodbe.

1. *člen*

Vse spremembe terminskega plana izvajanja del, plana delovne sile in plana črpanja finančnih sredstev morajo biti potrjene s strani obeh pogodbenih strank.

Spremembe terminskega plana, ki bi pomenile odstopanje od pogodbenih rokov iz 13. člena te pogodbe, se uredijo z aneksom k tej pogodbi.

Spremembe plana črpanja finančnih sredstev v smislu odstopanj od določil 33. člena te pogodbe se uredijo z aneksom k tej pogodbi.

1. *člen*

Izvajalec ne more prenesti nobene svoje pogodbene obveznosti na tretjo osebo, razen če za to ne dobi pisnega soglasja naročnika.

1. *člen*

V kolikor bi v času veljavnosti te pogodbe prišlo do spremembe statusa izvajalca, naročnik samostojno odloči o prenosu obveznosti iz te pogodbe na tretjo osebo v skladu s predpisi, ki urejajo prenesene pogodbe.

1. *člen*

Ta pogodba je napisana v štirih (4) enakih izvodih, od katerih prejmeta naročnik in izvajalec vsak po dva (2) izvoda.

|  |  |
| --- | --- |
| Laško, dne \_\_\_\_\_\_\_\_\_\_\_\_\_\_\_\_\_\_\_\_\_\_ |  Laško, dne \_\_\_\_\_\_\_\_\_\_\_\_\_\_\_\_\_\_\_\_ |
| **Izvajalec:** | **Naročnik:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | OBČINA LAŠKO |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Franc Zdolšek  |
|  | župan |